b'\n_START_ARTICLE_\nJo\xc5\xbee Anderli\xc4\x8d\n_START_SECTION_\n\xc5\xbdivljenje\n_START_PARAGRAPH_\nPrvotno je deloval v tujini. Leta 1973 je pri\xc4\x8del delati pri Deutsche Lufthansa AG, nato pa je v Avstriji ustanovil podjetje za proizvodnjo higienskih produktov._NEWLINE_Leta 1990 je postal predstavnik avstrijske Ljudske banke v Ljubljani, kar je bil do leta 1993. To je bila tudi prva tuja banka v Sloveniji._NEWLINE_Pozneje je zgradil najve\xc4\x8djo industrijsko pralnico v Sloveniji Periteks in leta 1993 je ustanovil Kranjsko investicijsko dru\xc5\xbebo, ki se ukvarja z izgradnjo in upravljanjem nepremi\xc4\x8dnin. Dru\xc5\xbebo vodi \xc5\xa1e danes._NEWLINE_Leta 2015 je podjetnik priznal krivdo za o\xc4\x8ditano kaznivo dejanje pri prodaji in nakupu podjetja Hypo Upro; dobil je leto in pol pogojne zaporne kazni in milijon evrov denarne kazni.\n_START_SECTION_\nZanimivosti\n_START_PARAGRAPH_\nLeta 2010 je preko podjetja Mons (ki deluje v sklopu KID) podaril denar za izgradnjo \xc5\xbditnega mostu v Ljubljani, ki povezuje Petkov\xc5\xa1kovo nabre\xc5\xbeje in Poljanski nasip med Usnjarsko in Gestrinovo ulico.\n_START_SECTION_\nOdlikovanja\n_START_PARAGRAPH_\nMarca 2010 je bil odlikovan z avstrijskim zlatim \xc4\x8dastnim znakom za zasluge, saj je\xc2\xa0\xc2\xbbna gospodarskem kot kulturnem podro\xc4\x8dju pomembno prispeval k poglobitvi medsosedskih odnosov med Slovenijo in Avstrijo\xc2\xab.'